cyanic-selkie/wikianc huggingface dataset:
লেন হপউড
স্বর্ণালী সময়
১৯২৯ সালে লেন হপউড দলের নিয়মিত সদস্যের মর্যাদাপ্রাপ্ত হন ও দ্বিতীয় বিশ্বযুদ্ধের পূর্ব-পর্যন্ত এ ধারা অব্যাহত রাখেন। চার্লস হলোসের খেলার অবনমন ও নিয়ম পরিবর্তনের ফলে পূর্বের তুলনায় বেশ রান তুলতে সক্ষম হন। বেশ ধীরলয়ে ও পিছনের পায়ে ভর রেখে দর্শনীয় ভঙ্গীমায় না খেলেও বিল উডফুলের সাথে তুলনান্তে দলের গুরুত্বপূর্ণ সদস্যের দাবীদার হন। ১৯৩০ সালে ল্যাঙ্কাশায়ার দল পয়েন্ট তালিকার শীর্ষে আরোহণ করে। দলের এ অগ্রযাত্রায় তিনি ৯৪৯ রান ও ৬৩ উইকেট লাভ করেছিলেন। লেটনে এসেক্সের বিপক্ষে ৫/১৮ ও ওল্ড ট্রাফোর্ডে নর্দাম্পটনশায়ারের বিপক্ষে ৫/৪০ বোলিং পরিসংখ্যান দাঁড় করান।
পরবর্তী দুই বছর সাধারণমানের খেলা উপহার দেন। কিন্তু, ১৯৩৩ সালে ব্যাট হাতে সেরা সময় অতিবাহিত করেন। প্রায় দুই হাজার রান সংগ্রহ করেছিলেন তিনি। গ্রীষ্মের শুকনো আবহাওয়ায় আকস্মিকভাবে নিজেকে সর্বোচ্চ শিখরে নিয়ে যান। ১,৯০০-এর অধিক রান সংগ্রহ করেন ও উদ্বোধনী ব্যাটসম্যান হিসেবে খেলার সংযত ও বিজ্ঞতার পরিচয় দেন। ঐ মৌসুমের শেষ দিকে বোলার হিসেবেও নিজের পরিচিতি ঘটান। ব্যাটিং উপযোগী পিচে মিডলসেক্সের বিপক্ষে খেলায় এগারো উইকেট পান। এরপর, লিচেস্টারশায়ারের বিপক্ষে ইনিংসে ৯/৩৩ পেয়েছিলেন ও পূর্বেকার সেরা বোলিং ৭/৯১ ছাপিয়ে যান। রক্ষণাত্মক ভঙ্গীমায় বোলিংয়ে অগ্রসর হন ও লেগ সাইডে ছয়জন ফিল্ডার মজুত রাখতেন। এ খেলায় পোতানো পিচেও হেডলি ভেরিটি’র তুলনায় আক্রমণাত্মক বোলিং করেন।
১৯৩৪ ও ১৯৩৫ সালে ডাবল লাভ করেন। দ্রুততার সাথে ধীরগতিসম্পন্ন বামহাতি বোলারের ভূমিকায় অবতীর্ণ হতেন। তার বোলিং অনেকাংশেই হেডলি ভেরিটি’র ন্যায় নিখুঁত ও মিতব্যয়ীসম্পন্ন ছিল। ১৯৩৪ সালে লেন হপউড তার স্বর্ণালী মৌসুম অতিবাহিত করেন। ১৯৩৩ সালের তুলনায় তার ব্যাটিংয়ের মান দূর্বলতর ছিল। তবে, গ্লুচেস্টারশায়ারের বিপক্ষে ২২০ রানে ইনিংস খেলার সুবাদে ও বল হাতে দক্ষতা থাকায় টেস্ট দলে তাকে ঠাঁই দেয়া হয়।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন লেন হপউড। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ৬ জুলাই, ১৯৩৪ তারিখে ম্যানচেস্টারে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২০ জুলাই, ১৯৩৪ তারিখে লিডসে একই দলের বিপক্ষে সর্বশেষ টেস্টে অংশ নেন তিনি।
৪৭ ওভারে ৬২ রান খরচ করেও কোন উইকেট পাননি। চতুর্থ টেস্টে তাকে পুনরায় খেলানো হয়। ডোনাল্ড ব্র্যাডম্যানের মুখোমুখি হন ও অপ্রত্যাশিত অভিজ্ঞতা লাভ করেন। ব্র্যাডম্যান ৩০৪ রান তুলেন। ৩০ ওভার বোলিং করলেও কোন উইকেটের সন্ধান পাননি।
সি. এফ. ওয়াল্টার্স এগিয়ে থাকলেও অপ্রতিদ্বন্দ্বী হার্বার্ট সাটক্লিফের সাথে হপউড তার স্বাভাবিক অবস্থান হিসেবে ব্যাটিং উদ্বোধনে নামেন। বিদেশী দলের বিপক্ষে তার কাছ থেকে খুব কমই প্রত্যাশা করা হয়েছিল। তার বোলিংয়ে ব্যাটিং উপযোগী পিচে ডন ব্র্যাডম্যান, অ্যালান কিপাক্স কিংবা বিল পন্সফোর্ডের ন্যায় বিশ্বমানের খেলোয়াড়দের উইকেট লাভ করাও কেউ বিশ্বাস করতে চাইবে না। তবে, লর্ডসের ন্যায় বোলিং উপযোগী পিচে হেডলি ভেরিটি’র সাফল্য পরিবেশের সাথে তাল মিলিয়ে হয়েছিল। দুই ইনিংস মিলিয়ে মাত্র বারো রান তুলতে পেরেছিলেন ও বল হাতে নিয়ে ৪৬২ বলে কোন উইকেট লাভ করার ন্যায় টেস্টে অগৌরবজনক বিশ্বরেকর্ডের সাথে নিজেকে যুক্ত করেন। ওল্ড ট্রাফোর্ড টেস্টে তিনি বেশ মিতব্যয়ীতার স্বাক্ষর রাখেন।
অবসর
ভেরিটির চাতুর্যতার সাথে তিনি পরিচিত ছিলেন না। তাসত্ত্বেও, ল্যাঙ্কাশায়ারের পক্ষে তিনটি খেলায় বেশ ভালোমানের খেলা উপহার দিয়েছিলেন। ওরচেস্টারশায়ারের বিপক্ষে ৯/৬৯ ও ৬/৪৩, গ্ল্যামারগনের বিপক্ষে ৭/১৩ ও ৫/৫৫ এবং ডার্বিশায়ারের বিপক্ষে বৃষ্টিবিঘ্নিত উইকেটে ৫/৩২ ও ৮/৫৮ লাভ করেন।
আন্তর্জাতিক ক্রিকেট থেকে প্রত্যাখ্যাত হবার পরও কাউন্টি ক্রিকেটে খেলা চালিয়ে যান। ইডব্লিউ সোয়ানটন তার সম্পর্কে মন্তব্য করেন যে, অল-রাউন্ডার হিসেবে নিজেকে উপস্থাপনায় সচেষ্ট হন। আন্তর্জাতিক ক্রিকেটে নিজেকে মেলে ধরতে পারেননি ও তার বোলিং হেডলি ভেরিটি’র ছত্রচ্ছায়ায় সফলতা পায়। যুদ্ধের পর তেতাল্লিশ বছর বয়সী লেন হপউড খেলোয়াড়ী চালানোর চেষ্টা চালান। কিন্তু, গুরুতর অসুস্থতায় তাকে বিরত থাকতে হয়।
১৫ জুন, ১৯৮৫ তারিখে ৮১ বছর বয়সে বৃহত্তর ম্যানচেস্টারের ডেন্টন এলাকায় লেন হপউডের দেহাবসান ঘটে।
বাংলাদেশের রাজস্ব নীতি
বাংলাদেশের রাজস্ব নীতি হলো বাংলাদেশ সরকারের আয়-ব্যয়ের সামগ্রিক দর্শন, কৌশল ও ব্যবস্থাপনা। এর প্রধান বিষয়বস্তু হলো সরকারি আয় যার অন্য পিঠে রয়েছে সরকারি ব্যয়। দেশে উৎপাদনশীল ও কর্মসংস্থানমুখী অর্থনৈতিক পরিবেশ সৃজনে রাজস্ব নীতির নিরন্তর সংস্কার কার্যক্রমের প্রত্যক্ষ প্রভাব রয়েছে। সরকারের সকল দায়িত্বের মধ্যে সুষ্ঠু রাজস্ব নীতি প্রণয়ন ও বাস্তবায়ন একটি অন্যতম প্রধান সাংবিধানিক দায়িত্ব। সরকার কর্তৃক রাজস্ব নীতি প্রণয়নের প্রধান উদ্দেশ্য হলো সরকারের আয় ও ব্যয় কার্যক্রমের মধ্যে ভারসাম্য বজায় রাখা। ভারসাম্যপূর্ণ রাজস্ব নীতি দেশের সামষ্টিক অর্থনৈতিক স্থিতিশীলতা বজায় রাখতে এবং দ্রুত অর্থনৈতিক প্রবদ্ধি অর্জনে সহায়ক পরিবেশ তৈরিতে অত্যন্ত গুরুত্বপূর্ণ ভূমিকা পালন করে।
সরকার বিভিন্নভাবে যে রাজস্ব আদায় করে তাই সরকারের আয় হিসেবে পরিগণিত। সরকারি প্রশাসন পরিচালনা এবং জনকল্যাণমুখী কর্মসূচী বাস্তবায়নের জন্য সরকারের অর্থ সংগৃহীত হয় কর ও কর-বহির্ভূত খাতের রাজস্ব আদায় থেকে।
রাজস্ব নীতির আওতায় (ক) রাজস্ব সংগ্রহের প্রাক্কলন তৈরি, (খ) ব্যয় কার্যক্রমের পরিকল্পনা প্রণয়ন এবং (গ) সম্ভাব্য বাজেটে ঘাটতি অর্থায়নের উৎসসমূহ চিহ্নিত করা হয়। রাজস্ব নীতিতে মূলত সংগৃহীত সম্পদের সাথে খরচের সামঞ্জস্য বিধানের দ্বারা অর্থনীতিতে বিনিয়োগ বান্ধব এবং কর্মসংস্থানমুখী প্রণোদনা সৃষ্টি করে সামষ্টিক অর্থনৈতিক চলকসমূহে ভারসাম্য বজায় রাখার বিষয়টিকে প্রাধান্য দেয়া হয়। সরকারের আয়-ব্যয়ে ভারসাম্য তথা সুষ্ঠু রাজস্ব নীতি অর্থনৈতিক কর্মকাণ্ডে যুক্ত অপরাপর প্রতিষ্ঠান ও ব্যক্তিকে সামষ্টিক অর্থনৈতিক অবস্থা সম্পর্কে নির্ভরতা ও ধারাবাহিকতার নিশ্চয়তা প্রদান করে বিধায় সার্বিক অর্থনৈতিক ব্যবস্থাপনায় সুষ্ঠু রাজস্ব ব্যবস্থাপনা গুরুত্বপূর্ণ।
সরকারি আয়
সরকারি আয়ের প্রধান উৎস হলো [কর রাজস্ব] বাবদ সংগৃহীত অর্থ। মূলত [প্রত্যক্ষ কর]ও     [পরোক্ষ কর]এই দুই ধরনের করের সমন্বয়ে কর রাজস্ব গঠিত এবং এ খাত থেকে সরকারের মোট আয়ের ৮০ শতাংশের বেশি সংগৃহীত হয়। অবশিষ্ট রাজস্ব সংগৃহীত হয় কর-বহির্ভূত বিভিন্ন খাতের রাজস্ব আদায় (ফি, মাসুল ইত্যাদি) থেকে। রাজস্ব সংগ্রহের হার একটি দেশের উন্নয়নের স্তর বা অবস্থান নির্ধারণের অন্যতম স্বীকৃত নির্ণায়ক। যে দেশের অর্থনীতি যত শক্তিশালী সেখানকার রাজস্ব সংগ্রহের হারও তত বেশি। আমাদের দেশে মোট 'রাজস্ব-দেশজ উৎপাদন (জিডিপি) অনুপাত' ১৯৯   ৯-২০০০ অর্থবছরের ৮.৪৭ শতাংশ থেকে ২০০৭-০৮ অর্থবছরে ১১.৩ শতাংশে উন্নীত হয়। ২০০৮-০৯ অর্থবছরে এ হার সামান্য হ্রাস পেয়ে ১১.২৫ শতাংশ হয়। ২০০৯-১০ অর্থবছরে এ হার বৃদ্ধি পেয়ে ১১.৫ শতাংশে দাঁড়াবে মর্মে প্রাক্কলন করা হয়েছে। রাজস্ব আদায়ের এ ধারা থেকে দেখা যায় যে, রাজস্ব-জিডিপি অনুপাত ক্রমাগত হারে বৃদ্ধি পাচ্ছে তবে বৃদ্ধির হার স্বল্প এবং গতি ধীর।
কর ব্যবস্থাপনা
বাংলাদেশ সরকারের রাজস্বের প্রধান তিনটি উৎস হলো দুই প্রকার পরোক্ষ কর যথা আমদানী শুল্ক ও মূল্য সংযোজন কর এবং দুই প্রকার প্রত্যক্ষ কর যথা আয় কর এবং সম্পদ কর। এছাড়া কতিপয় পণ্যের দেশজ উৎপাদনের ক্ষেত্রে আবগারী শুল্ক আদায় করা হয়। উপরন্তু প্রয়োজনীয় রাজস্ব সংগ্রহের লক্ষ্যে আমদানী পর্যায়ে এবং স্থানীয় উৎপাদন পর্যায়ে সম্পূরক শুল্ক আদায় করা হয়ে থাকে। সরকারের অভ্যন্তরীণ সম্পদ বিভাগের সংযুক্ত প্রতিষ্ঠান জাতীয় রাজস্ব বোর্ড বাংলাদেশে কর নীতি প্রণয়ন ও তা বাস্তবায়নের দায়িত্ব পালন করে। সরকার ঘোষিত উন্নয়ন পরিকল্পনায় বিবৃত ও সামাজিক লক্ষ্যসমূহ স্বল্পতম সময়ে অর্জনের উদ্দেশ্য হিসেবে কৃষি খাতকে অগ্রাধিকার প্রদানের মাধ্যমে খাদ্য উৎপাদনে স্বয়ংস্পূর্ণতা অর্জন ও খাদ্য নিরাপত্তা নিশ্চিতকরণ, উৎপাদনমুখী শিল্পের প্রসার ও রপ্তানি বৃদ্ধি, দেশজ শিল্পের বিকাশ, উৎপাদনশীলতা বৃদ্ধি, কর্মসংস্থানের সুযোগ সৃষ্টির মাধ্যমে দ্রুত অর্থনৈতিক প্রবৃদ্ধি অর্জনের দ্ধারা দেশের দরিদ্র জনগোষ্ঠীকে দারিদ্রের দুষ্ট চক্র থেকে মুক্তি দেয়া এবং সহস্রাব্দ উন্নয়ন লক্ষ্য অর্জন ইত্যাদি সামনে রেখে প্রতি বছর জাতীয় বাজেটের মাধ্যমে প্রত্যক্ষ কর ও পরোক্ষ করের বিষয়ে প্রশাসনিক ও আইনি পদক্ষেপ গ্রহণ করা হয়ে থাকে।
রাজস্ব আদায় কার্যক্রম
সরকারি ব্যয়ের ধারা/খাতসমূহ : ১.প্রতিরক্ষা ২.অভ্যন্তরীণ শান্তি ও শৃংখলা বজায় রাখা ৩.বিচার বিভাগ ৪.নগরায়ণ খাত ৫.প্রশাসন ৬.শিক্ষা ইত্যাদি
বাজেট ভারসাম্য ও অর্থায়ন
অর্থনৈতিক প্রবৃদ্ধি, দারিদ্র হ্রাস এবং সামাজিক উন্নয়নের জন্য গৃহীত সুনিদিষ্ট জাতীয় কৌশলের পটভূমিতে জাতীয় বাজেট প্রণীত হয়। কিন্তু সম্পদের সীমাবদ্ধতার কারণে বাজেটের আয় এবং ব্যয়ের মধ্যে ব্যবধান হলে বাজেটে ঘাটতি দেখা দেয়। বাংলাদেশের জনসংখ্যার প্রায় ৪০ শাতাংশ যেখানে দারিদ্র সীমার নিচে অবস্থান করছে সেখানে সরকারকে বর্ধিত হারে দরিদ্র জনগোষ্ঠীর নিকট সম্পদ ও আয় হস্তান্তরের অধিকতর ব্যবস্থা নিতে হয়। এতে করে সামগ্রিক বাজেট ঘাটতি কিছুটা বৃদ্ধি পেলেও তা অর্থনীতিতে একদিকে একটি বিরাট জনগোষ্ঠীর ন্যূনতম জনগণের ক্রয় ক্ষমতা তৈরীর মাধ্যমে সামগ্রিক চাহিদা বৃদ্ধি করে প্রবৃদ্ধির ধারা সচল রাখতে সক্ষম হচ্ছে। অপরদিকে এটি বিশাল অক্ষম জনগোষ্ঠীর ন্যূনতম জীবন ধারণে সহায়তা করছে। তবে বাংলাদেশে বাজেট ঘাটতির ধারা থেকে প্রতীয়মান হয় যে, প্রাকৃতিক দূর্যোগময় কয়েকটি বছর ব্যতীত বাজেট ঘাটতি জিডিপি-এর ৫ শতাংশ বা তার নিচে রয়েছে। এটি দেশের সামগ্রিক রাজস্ব ব্যবস্থাপনার দক্ষতার বহিঃপ্রকাশ। নিম্নের সারণিতে গত দশকের বাজেট ভারসাম্য ও অর্থায়নের উপাত্ত উপস্থাপন করা হ’ল। এই ধারাবাহিক চিত্র ২০১১-‌১২ অর্থবছরে বদলে যায় কারণ এ সময়ে রাজস্ব আহরণের তুলনায় সরকারি ব্যয় বহুলাংশে বৃদ্ধি পায়।
বার্ষিক উন্নয়ন কর্মসূচির জন্য অভ্যন্তরীণ সম্পদ
বার্ষিক উন্নয়ন কর্মসূচিতে অভ্যন্তরীণ সম্পদের অবদানের ধারা থেকে দেখা যায় যে, গড়ে প্রায় ৫০ শতাংশের মত সম্পদ অভ্যন্তরীণ উৎস থেকে বার্ষিক উন্নয়ন কর্মসূচিতে ব্যবহৃত হয়ে আসছে। এ ক্ষেত্রে ১৯৯৯-০০ অর্থবছর থেকে ২০০৮-০৯ অর্থবছরের উপাত্ত বিশ্লেষণ করলে দেখা যায় কেবল ২০০৭-০৮ অর্থ বছরের ৪০ শতাংশের চেয়েও কম সম্পদ অভ্যন্তরীণ উৎস থেকে ব্যবহৃত হয়েছে। এখানে উল্লেখ করা প্রয়োজন যে, উপর্যুপরি বন্যা এবং ঘুর্ণিঝড় সিডর পরবর্তী বৈদেশিক সাহায্য পাওয়ায় উক্ত বছরের বার্ষিক উন্নয়ন কর্মসূচিতে বৈদেশিক সাহায্যের অবদান বৃদ্ধি পাওয়ায় তুলনামূলকভাবে অভ্যন্তরীণ উৎসের অবদান হ্রাস পেয়েছে। ২০০৯-১০ অর্থবছরে মূল বার্ষিক উন্নয়ন কর্মসূচিতে বরাদ্দের প্রায় ৫৮ শতাংশ সম্পদের যোগান এসেছে অভ্যন্তরীণ উৎস থেকে। এ বছরের বার্ষিক উন্নয়ন কর্মসূচির আকার বছরসমূহের তুলনায় উল্লেখযোগ্য আকারে বড় হওয়া সত্ত্বেও বার্ষিক উন্নয়ন কর্মসূচিতে অভ্যন্তরীণ সম্পদ যোগানের হার ও মোট বরাদ্দের পরিমাণ পূর্বের বছরসমূহের তুলনায় উল্লেখযোগ্য মাত্রায় বেশি হওয়ায় এটিকে নিজস্ব উৎসের উপর অধিক নির্ভরতার ইতিবাচক অগ্রগতি হিসেবে চিহ্নত করা হয়।ন নিম্নের সারণিতে বার্ষিক উন্নয়ন কর্মসূচির অর্থায়নে অভ্যন্তরীণ সম্পদের অবদানের একটি চিত্র পাওয়া যাবে।
বৈদেশিক উৎস থেকে ঋণ
বাংলাদেশ স্বাধীন রাষ্ট্র হিসাবে প্রতিষ্ঠিত হওয়ার পর প্রায় দুই যুগ একটি বৈদেশিক সাহায্যনির্ভর রাষ্ট্র হিসেবে পরিচিত ছিল। তবে বৈদেশিক উৎস থেকে প্রাপ্ত সম্পদের সাম্প্রতিক ধারা পর্যবেক্ষণ করলে দেখা যায় যে, বাংলাদেশকে প্রদত্ত অনুদানের পরিমাণ ক্রমান্বয়ে হ্রাস পাচ্ছে। অপরদিকে বৈদেশিক সূত্র থেকে ঋণ গ্রহণের পরিমাণ বৃদ্ধি পাচ্ছে। তবে সার্বিকভাবে বৈদেশিক উৎসের তুলনায় অভ্যন্তরীণ উৎস থেকে সরকারের ঋণ গ্রহণের প্রবণতা উল্লেখযোগ্য মাত্রায় বৃদ্ধি পেয়েছে। ঋণ গ্রহণের পরিমাণ বৃদ্ধির সাথে প্রতি বছর বাংলাদেশ কর্তৃক গৃহীত ঋণের আসল ও সুদ পরিশোধের দায় বা ডেট সার্ভিসিং লায়াবিলিটি ক্রমান্বয়ে বাড়ছে। এতে করে বৈদেশিক উৎস থেকে প্রাপ্ত নীট সম্পদের প্রবাহ হ্রাস পাচ্ছে। তবে প্রাকৃতিক দূর্যোগময় বছরগুলোতে বর্ধিত বৈদেশিক সহায়তা পাওয়ায় ঐ সময়ে নীট সম্পদের প্রবাহ বৃদ্ধি পায়। বৈদেশিক উৎস থেকে বাড়তি সাহায্য পাওয়ায় নীট প্রবাহ বেড়ে যায়। বাংলাদেশ কর্তৃক বৈদেশিক ঋণের সুদ ও আসল পরিশোধের বিবরণ নিচের সারণীতে দেখানো হয়েছে। বর্তমানে বাংলাদেশের সরকারি ঋণ-দায় এখনও সহনীয় সীমার মধ্যে রয়েছে। বৈশ্বিক বিভিন্ন পরিবর্তনজনিত কারণে বর্তমানে বৈদেশিক উৎস হতে ঋণ ও অনুদান প্রাপ্তি ক্রমান্বয়ে কমে আসছে; তাই বাজেট ঘাটতি পূরণে বৈদেশিক ঋণের পাশাপাশি সরকার অভ্যন্তরীণ উৎস থেকে সম্পদ সংগ্রহের জন্য নানামুখী সংস্কার ও প্রমোশনাল কর্মসূচি গ্রহণ করেছে। সারণিঃ বৈদেশিক উৎস থেকে গৃহীত সরকারের ঋণ ও অনুদান গ্রহণ এবং আসল ও সুদ পরিশোধ পরিস্থিতি
নিউ ইয়র্ক পাবলিক লাইব্রেরির প্রধান শাখা
'''স্টিফেন এ. শোয়ার্জম্যান ভবন নিউ ইয়র্ক সিটির মিডটাউন ম্যানহাটনের নিউ ইয়র্ক পাবলিক লাইব্রেরি ব্যবস্থার প্রধান ভবন। এটি সাধারণত প্রধান শাখা, ৪২তম স্ট্রিট লাইব্রেরি বা নিউ ইয়র্ক পাবলিক লাইব্রেরি''' নামে পরিচিত। শাখাটি, গ্রন্থাগার ব্যবস্থার চারটি গবেষণা গ্রন্থাগারের একটি, শাখায় নয়টি পৃথক বিভাগ রয়েছে। চারতলা বিশিষ্ট কাঠামোটি জনসাধারণের জন্য উন্মুক্ত রয়েছে। প্রধান প্রবেশের সিঁড়ি বা ধাপগুলি পূর্ব ৪১তম স্ট্রিটের সঙ্গে পঞ্চম অ্যাভিনিউয়ের সংযোগস্থলে পঞ্চম অ্যাভিনিউয়ে রয়েছে। ২০১৫ সালের হিসাবে, শাখাটিতে আনুমানিক ২৫ লাখ বই রয়েছে। ভবনটিকে ১৯৬০-এর দশকে একটি জাতীয় ঐতিহাসিক ল্যান্ডমার্ক ও নিউ ইয়র্ক সিটি মনোনীত ল্যান্ডমার্ক হিসাবে ঘোষণা করা হয়েছিল এবং ঐতিহাসিক স্থানের জাতীয় নিবন্ধনে নথিভুক্ত করা হয়েছিল।
নিউ ইয়র্ক পাবলিক লাইব্রেরি ১৮৯০-এর দশকের শেষের দিকে দুটি গ্রন্থাগারের সংমিশ্রণে গঠিত হওয়ার পরে মূল শাখাটি নির্মিত হয়েছিল। স্থানটি, ৪০তম ও ৪২তম রাস্তার মধ্যে পঞ্চম অ্যাভিনিউ বরাবর, ব্রায়ান্ট পার্কের সরাসরি পূর্বে, ক্রটন জলাধারের স্থানে অবস্থিত। স্থাপত্য সংস্থা ক্যারে অ্যান্ড হেস্টিংস বুজাক্স-শিল্প শৈলীতে কাঠামোটি নির্মাণ করেছিল এবং কাঠামোটি ১৯১১ সালের ২৩শে মে খোলা হয়েছিল। ভবনের মার্বেল সম্মুখভাগে অলঙ্কৃত বিশদ বিবরণ রয়েছে এবং পঞ্চম অ্যাভিনিউয়ের প্রবেশদ্বারটি একজোড়া পাথরের সিংহ দ্বারা ঘেরা, যা লাইব্রেরির আইকন হিসাবে কাজ করে। ভবনের অভ্যন্তরে একটি স্থান ৭৮ বাই ২৯৭ ফুট (২৪ বাই ৯১ মিটার) পরিমাপের একটি ৫২-ফুট-উচ্চ (১৬ মিটার) ছাদ সহ প্রধান পাঠকক্ষ, একটি সর্বজনীন ক্যাটালগ কক্ষ, এবং বিভিন্ন পড়ার কক্ষ, কার্যালয় ও শিল্প প্রদর্শনী রয়েছে।
ইতিহাস
থাম্ব|বাম|ক্রটন বিতরণ রিজার্ভারের একটি অবশিষ্টাংশ, সাউথ কোর্টের ফাউন্ডেশনে ২০১৪ সালে দেখা গিয়েছিল
স্যামুয়েল জে. টিল্ডেন থেকে একটি বড় উইল এবং এন্ড্রু কানের্গির কাছ থেকে $৫.২ মিলিয়ন দান সহ, নিউ ইয়র্ক পাবলিক লাইব্রেরিতে ১৮৯৫ সালে অ্যাস্টর ও লেনক্স গ্রন্থাগারের একত্রীকরণ, একটি বিশাল গ্রন্থাগার ব্যবস্থা তৈরির অনুমতি দিয়েছিল। একত্রীকরণের পরে গ্রন্থাগারগুলিতে একটি সম্মিলিতভাবে ৩,৫০,০০০ টি আইটেম ছিল, যা সেই সময়ে অন্যান্য গ্রন্থাগার ব্যবস্থার তুলনায় তুলনামূলকভাবে ছোট ছিল। নাগরিক গর্বের বিষয় হিসাবে, নিউ ইয়র্ক পাবলিক লাইব্রেরির প্রতিষ্ঠাতারা একটি প্রভাবশালী প্রধান শাখা চেয়েছিলেন। অ্যাস্টর ও লেনক্স গ্রন্থাগার সহ বেশ কয়েকটি স্থান বিবেচনা করা হয়েছিল, কিন্তু গ্রন্থাগারের ট্রাস্টিরা শেষ পর্যন্ত ফিফথ অ্যাভিনিউ বরাবর ৪০তম ও ৪২তম রাস্তার মধ্যে একটি নতুন স্থান বেছে নেন, কারণ এটি কেন্দ্রীয়ভাবে অ্যাস্টর ও লেনক্স গ্রন্থাগারের মধ্যে অবস্থিত ছিল। সেই সময়ে, এটি অপ্রচলিত ক্রটন জলাধার উক্ত স্থানে ছিল, যার অবশিষ্টাংশ এখনও গ্রন্থাগারের মেঝেতে বিদ্যমান রয়েছে। নিউইয়র্ক পাবলিক লাইব্রেরির প্রথম পরিচালক হিসেবে মনোনীত ডঃ জন শ বিলিংস বই পড়তে ইচ্ছুক পাঠকদের হাতে বই পৌঁছনোর জন্য দ্রুততম ব্যবস্থার সহ সাত তলায় একটি বিশাল পাঠকক্ষের জন্য একটি প্রাথমিক পরিলেখ বা স্কেচ তৈরি করেছিলেন। নতুন গ্রন্থাগারের জন্য তাঁর নকশা প্রধান শাখার ভিত্তি তৈরি করেছিল। প্রধান শাখা খোলা হলে, অ্যাস্টর ও লেনক্স গ্রন্থাগারগুলি বন্ধ করার পরিকল্পনা করা হয়েছিল, এবং তাদের কাজগুলি প্রধান শাখার সঙ্গে একীভূত করার পরিকল্পনা করা হয়েছিল।
কাজী কামাল উদ্দিন
কাজী কামাল উদ্দিন(জন্ম:১১ জুলাই, ১৯৪৬ - মৃত্যু: ১৫ জানুয়ারি, ২০১২) একজন বীর মুক্তিযোদ্ধা। ১৯৭১ সালে বাংলাদেশের মুক্তিযুদ্ধে তিনি ঢাকা অঞ্চলে বিভিন্ন অপারেশনে অংশগ্রহণ করেন। তিনি ছিলেন বাস্কেটবল খেলোয়াড়। পূর্ব পাকিস্তান দলেই জায়গা হয়েছিল তার। পরে তিনি বাংলাদেশ জাতীয় দলের কোচ হয়েছিলেন।
জন্ম ও শৈশব
কাজী কামাল উদ্দিন ১৯৪৬ সালের ১১ জুলাই ঢাকার মালিটোলায় জন্মগ্রহণ করেন।
শিক্ষা ও কর্ম
কাজী কামাল ১৯৫২ সালে ঢাকার সেন্ট গ্রেগরী বিদ্যালয়ে ইনফ্যান্ট বিভাগে ভর্তি হন। এ স্কুলে তিনি বাস্কেটবল খেলা শুরু করেন এবং এই ক্রীড়ায় তার দক্ষতার কারণে পরবর্তীতে ঢাকা ওয়ান্ডারার্স বাস্কেটবল দলে যোগ দেন। স্কুল শেষে কাজী কামাল ঢাকা কলেজে ভর্তি হন। বাস্কেটবলে তিনি পাকিস্তানের জাতীয় অলিম্পিকে একাধিকবার অংশগ্রহণ করেছেন এবং নৈপুণ্যের স্বাক্ষর রেখেছেন। মুক্তিযুদ্ধ শুরু হওয়ার সময় তিনি পাকিস্তানের জাতীয় দলের ট্রায়ালে ডাক পান, কিন্তু সেদিকে না গিয়ে তিনি মুক্তিযুদ্ধে অংশ নেন।
মুক্তিযুদ্ধে অবদান
কাজী কামালকে তার সহযোদ্ধারা ঢাকা অঞ্চলে মুক্তিযুদ্ধের পথপ্রদর্শক হিসেবে পরিগণিত করেন। ১৯৭১ সালের মে মাসে আগরতলার মতিনগর মুক্তিযোদ্ধা প্রশিক্ষণ ক্যাম্পে যোগ দেন তিনি। প্রশিক্ষণ শেষে বাংলাদেশে ঢুকে পাকিস্তানি সেনাদের বিরুদ্ধে লড়াই শুরু করেন। ঢাকায় গেরিলা অপারেশন চালনাকারী ক্রাক প্ল্যাটুনের সদস্য ছিলেন কাজী কামাল। হোটেল ইন্টার কন্টিনেন্টাল অপারেশন, ফার্মগেট অপারেশন, কাচপুর অপারেশনসহ বিভিন্ন অপারেশনে কাজী কামাল তার সাহস ও বীরত্বের নিদর্শন রেখেছিলেন। একাধিক বার পাকিস্তানি সেনাবাহিনীর হাতে ধরা পড়েও কাজী কামাল লড়াই করে তাদের হাত থেকে পলায়ন করেন। সেপ্টেম্বরে তিনি ঢাকার ইস্কাটনের একটি বাড়িতে কয়েকজন পাকিস্তানি সেনা ও অফিসারের হাতে ধরা পড়ার পর তাদের অস্ত্র ছিনিয়ে সকলকে হত্যা করে পালিয়ে যান। মুক্তিযুদ্ধের সময় কাজী কামাল সেকেন্ড বাংলাদেশ ওয়ার ফোর্স-এ যোগ দেন, কিন্তু বাংলাদেশ স্বাধীন হয়ে যাওয়ার কারণে এই ব্যাচ আর কমিশন পায়নি।
বঙ্গবন্ধু হত্যাকাণ্ডের পর প্রবাসী জীবন
১৯৭৫-এ বঙ্গবন্ধু সপরিবারে নিহত হওয়ার পরদিন ঢাকা স্টেডিয়াম থেকে কয়েকজন সেনা সদস্য কাজী কামালকে হত্যা করতে রামপুরা টিভি স্টেশনের ঝিলের পাড়ে নিয়ে আসে। সেদিন ওই ঝিলপাড়ে আরো তিনজনকে হত্যা করা হয়। কিন্তু তিনি ঘাতকদের ফাঁকি দিয়ে ঝিলের পানিতে ঝাঁপিয়ে পড়ে সাক্ষাৎ মৃত্যুর হাত থেকে রক্ষা পান। এরপর তিনি দীর্ঘদিন প্রবাসে ছিলেন।
ক্রীড়া সংগঠনে ভূমিকা
কাজী কামাল ১৯৭৩ সালে জার্মানির লাইপৎসিগ থেকে এক বছরের কোচিং প্রশিক্ষণ গ্রহণ করে বাস্কেটবলের জাতীয় কোচ হিসেবে বাংলাদেশ ক্রীড়া নিয়ন্ত্রণ সংস্থায় যোগ দেন। এখানে তিনি তিন বছর চাকরি করেন।
সম্মাননা ও স্বীকৃতি
মুক্তিযুদ্ধে বীরত্বের কারণে তাকে বীর বিক্রম উপাধিতে ভূষিত করা হয়। কাজী কামালের বীরত্বের কথা জাহানারা ইমামের একাত্তরের দিনগুলি ও আনিসুল হকের মা গ্রন্থে বর্ণিত রয়েছে।
মৃত্যু
২০১২ সালের ১৫ জানুয়ারি রাত সোয়া ১১টায় ঢাকার ইউনাইটেড হাসপাতালে তিনি মৃত্যুবরণ করেন। ১৬ জানুয়ারি তাকে নিজ গ্রাম গাজীপুরের কালিয়াকৈর উপজেলার সাকাশ্বরে পারিবারিক কবরস্থানে রাষ্ট্রীয় মর্যাদায় সমাহিত করা হয়।
কল্যাণীর কলচুরি রাজবংশ
কল্যাণীর কলচুরি রাজবংশ ছিল অধুনা উত্তর কর্ণাটক ও মহারাষ্ট্র অঞ্চলে রাজত্বকারী একটি মধ্যযুগীয় রাজবংশ। খ্রিস্টীয় দ্বাদশ শতাব্দীতে এই রাজবংশ রাজত্ব করত। ১১৫৬ থেকে ১১৮১ খ্রিস্টাব্দের মধ্যে ২৫ বছর এই রাজবংশ দাক্ষিণাত্য অঞ্চলে ক্ষমতা ধরে রেখেছিল।
কলচুরি রাজবংশের শাসকেরা নিজেদের জনৈক কৃষ্ণের বংশধর বলে দাবি করত। কথিত আছে, এই কৃষ্ণ অধুনা মধ্যপ্রদেশ রাজ্যের অন্তর্গত কালিঞ্জর ও দহল জয় করেছিলেন (ত্রিপুরীর কলচুরি রাজবংশ দেখুন)। বলা হয় যে, এই রাজবংশের সামন্ত শাসক বিজ্জল চালুক্য রাজা তৃতীয় তৈলের সঙ্গে যুদ্ধের পর কর্ণাটক অঞ্চলে আধিপত্য বিস্তার করেছিলেন। বিজ্জলের পর তাঁর দুই পুত্র সোমেশ্বর ও সঙ্গম সিংহাসনে আরোহণ করেছিলেন। কিন্তু ১১৮১ খ্রিস্টাব্দের পরে চালুক্যেরা নিজ অঞ্চল পুনরুদ্ধার করে। তাঁদের শাসন ছিল স্বল্পকালীন এবং যুদ্ধবিগ্রহে অশান্ত। কিন্তু সামাজিক-ধর্মীয় দৃষ্টিকোণ থেকে এই শাসনকালটি খুবই গুরুত্বপূর্ণ। এই ২৫ বছরের শাসনকালের মধ্যেই লিঙ্গায়েত বা বীরশৈব নামক সম্প্রদায়টির উদ্ভব ঘটেছিল।
কন্নড় কাব্যসাহিত্যে বচন নামে পরিচিত একটি স্বতন্ত্র ও বিশুদ্ধভাবে আখ্যানমূলক ধারার উদ্ভবও এই সময়ে ঘটেছিল। বচন সাহিত্যের রচয়িতাদের বলা হত বচনকার বা কবি। এই সাহিত্যধারায় কয়েকটি গুরুত্বপূর্ণ রচনা হল বিরুপাক্ষ পণ্ডিতের চেন্নবাসবপুরাণ, ধরণী পণ্ডিতের বিজ্জলরায়চরিতে ও চন্দ্রসাগর বর্ণির বিজ্জলরায়পুরাণ।
রবলক্স
রবলক্স হল একটি অনলাইন ভিডিও গেম প্ল্যাটফর্ম ও গেম তৈরির ব্যবস্থা যা রবলক্স কর্পোরেশন দ্বারা তৈরি করা হয়েছে যা ব্যবহারকারীদের গেম প্রোগ্রাম করতে ও অন্যান্য ব্যবহারকারীদের দ্বারা তৈরি গেম খেলতে দেয়। ২০০৪ সালে ডেভিড বাসজুকি ও এরিক ক্যাসেল দ্বারা তৈরি এবং ২০০৬ সালে প্রকাশিত প্ল্যাটফর্মটি প্রোগ্রামিং ভাষা লুয়াতে কোড করা একাধিক ধরনের ব্যবহারকারীদের তৈরি গেমগুলো ধারণ করে। রবলক্সের ইতিহাসের বেশিরভাগ ক্ষেত্রে এটি একটি প্ল্যাটফর্ম ও একটি কোম্পানি উভয় হিসাবে অপেক্ষাকৃত ছোট ছিল। ২০১১০-এর দশকের দ্বিতীয়ার্ধে রবলক্স দ্রুত বৃদ্ধি পেতে শুরু করে ও এই বৃদ্ধি কোভিড-১৯ মহামারী দ্বারা ত্বরান্বিত হয়েছে।
রবলক্স খেলার জন্য বিনামূল্যে রবলক্স নামক একটি ভার্চুয়াল মুদ্রার মাধ্যমে গেম অভ্যন্তর কেনাকাটা উপলব্ধ। আগস্ট ২০২০ পর্যন্ত রবলক্স-এর ১৬৪ মিলিয়নেরও বেশি মাসিক সক্রিয় ব্যবহারকারী ছিল, যার মধ্যে ১৬ বছরের কম বয়সী সমস্ত মার্কিন শিশুর অর্ধেকেরও বেশি রয়েছে। যদিও রবলক্স সমালোচকদের কাছ থেকে সাধারণত ইতিবাচক পর্যালোচনা পেয়েছে, তবে এটি সংযম, ক্ষুদ্র লেনদেন ও শিশুদের প্রতি পরিচালিত শোষণমূলক অনুশীলনের জন্য সমালোচনার সম্মুখীন হয়েছে।
রবলক্স স্টুডিও
alt=Two blue polygons with a gap in between them.|থাম্ব|100x100পিক্সেল|রবলক্স স্টুডিওর প্রতীক রবলক্স খেলোয়াড়দের তার মালিকানাধীন ইঞ্জিন, রবলক্স স্টুডিও ব্যবহার করে তাদের নিজস্ব গেম তৈরি করতে দেয়, যা অন্য ব্যবহারকারীরা খেলতে পারে। গেমগুলোকে একটি অবজেক্ট-ওরিয়েন্টেড প্রোগ্রামিং ব্যবস্থার অধীনে কোড করা হয় যা গেমের পরিবেশকে ম্যানিপুলেট করার জন্য প্রোগ্রামিং ভাষা লুয়ার একটি উপভাষা ব্যবহার করে। ব্যবহারকারীরা এককালীন কেনাকাটার মাধ্যমে ক্রয়যোগ্য সামগ্রী তৈরি করতে সক্ষম হয়, যা "গেম পাস" নামে পরিচিত, সেইসাথে মাইক্রো লেনদেন যা একাধিকবার কেনা যায়, যা "ডেভেলপার পণ্য" বা "পণ্য" নামে পরিচিত। রবলক্স স্টুডিও ব্যবহার করে তৈরিকৃত বেশিরভাগ গেম অপ্রাপ্তবয়স্কদের দ্বারা তৈরি করা হয় ও এটি ব্যবহার করে বছরে মোট ২০ মিলিয়ন গেম তৈরি করা হয়।
পদ ও মুদ্রা
থাম্ব|109x109পিক্সেল| ভার্চুয়াল মুদ্রা "রবাক্স"-এর প্রতীক রবলক্স খেলোয়াড়দের ভার্চুয়াল আইটেম কিনতে, বিক্রি করতে এবং তৈরি করতে দেয় যা তাদের ভার্চুয়াল চরিত্রকে সাজাতে ব্যবহার করা যেতে পারে, যা প্ল্যাটফর্মে তাদের অবতার হিসাবে কাজ করে। এখানে জামাকাপড় যে কেউ কিনতে পারে, তবে শুধুমাত্র প্রিমিয়াম সদস্যপদ থাকা খেলোয়াড়রাই সেগুলো বিক্রি করতে পারবে। শুধুমাত্র রবলক্স প্রশাসক প্রাতিষ্ঠানিক রবলক্স ব্যবহারকারী অ্যাকাউন্টের অধীনে আনুষাঙ্গিক, শরীরের অংশ, গিয়ার ও প্যাকেজ বিক্রি করতে পারেন; ভার্চুয়াল হ্যাট ও আনুষাঙ্গিক কিছু নির্বাচিত ব্যবহারকারী দ্বারা প্রকাশ করা যেতে পারে যাদের অতীত অভিজ্ঞতা রয়েছে রবলক্স কর্পোরেশনের সাথে কাজ করা। এমন অনেক ব্যক্তি আছেন যারা পূর্ণ-সময়ের কাজ হিসেবে পদের নকশা করেন, সর্বোচ্চ উপার্জনকারী নির্মাতারা আইটেম বিক্রি থেকে বছরে $১০০,০০০-এর বেশি উপার্জন করেন। সীমিত সংস্করণের স্থিতি সহ আইটেমগুলো শুধুমাত্র একটি রবলক্স প্রিমিয়াম সদস্যতা সহ ব্যবহারকারীদের মধ্যে লেনদেন বা বিক্রি করতে পারে।
রবাক্স খেলোয়াড়দের বিভিন্ন পদ কেনার অনুমতি দেয় ও প্রিমিয়াম সদস্যপদ সহ সদস্যদের দেওয়া একটি পুনরাবৃত্ত উপবৃত্তি থেকে প্রকৃত মুদ্রার মাধ্যমে ক্রয় করে এবং অন্যান্য খেলোয়াড়দের কাছ থেকে রবলক্স-এ ভার্চুয়াল সামগ্রী তৈরি ও বিক্রি করে প্রাপ্ত হয়। ২০১৬-এর আগে, রবলক্স-এর আরেকটি মুদ্রা ছিল, টিক্স ("টিকিট"-এর জন্য সংক্ষিপ্ত), যেটি সেই বছরের এপ্রিলে বন্ধ হয়ে গিয়েছিল।   ব্যবহারকারী-উৎপাদিত সামগ্রী বিক্রির মাধ্যমে অর্জিত রবাক্স ওয়েবসাইটের ডেভেলপার বিনিময় ব্যবস্থার মাধ্যমে বাস্তব-বিশ্বের মুদ্রায় বিনিময় করা যেতে পারে। রবাক্সের সাথে সম্পর্কিত প্রচুর পরিমাণে প্রতারণা রয়েছে, যা মূলত প্রতারণার ওয়েবসাইটগুলোকে প্রচার করে এমন স্বয়ংক্রিয় বার্তাগুলোর চারপাশে ঘোরাফেরা করে, এসব প্রতারণা ও অবৈধ রবাক্স কোডগুলো গেমগুলোকে বিনামূল্যে রবাক্স দেওয়ার জন্য নকশা করা হয়েছে।
অনুষ্ঠান
রবলক্স মাঝে মাঝে বাস্তব জীবন ও ভার্চুয়াল অনুষ্ঠান আয়োজন করে। তারা অতীতে ব্লক্সকন-এর মতো ইভেন্টগুলো আয়োজন করেছে, যা প্ল্যাটফর্মে সাধারণ খেলোয়াড়দের জন্য একটি সম্মেলন ছিল। রবলক্স বার্ষিক ইস্টার এগ শিকার পরিচালনা করে, এবং "ব্লক্সি পুরস্কার" নামে একটি বার্ষিক অনুষ্ঠানও আয়োজন করে, এটি একটি পুরস্কার অনুষ্ঠান যা একটি তহবিল সংগ্রহকারী হিসেবেও কাজ করে। প্ল্যাটফর্মে কার্যত অনুষ্ঠিত ব্লক্সি পুরস্কারের ২০২০ সংস্করণটি ৬০০,০০০ দর্শকদের আকর্ষণ করেছে৷ রবলক্স কর্পোরেশন বার্ষিক রবলক্স ডেভেলপারস সম্মেলন আয়োজন করে, এটি সান ফ্রান্সিস্কোতে একটি মাত্র তিন দিনের আমন্ত্রণ অনুষ্ঠান যেখানে সাইটের শীর্ষস্থানীয় বিষয়বস্তু নির্মাতারা প্ল্যাটফর্মে আসন্ন পরিবর্তনগুলো সম্পর্কে জানতে পারেন। কোম্পানিটি লন্ডন ও আমস্টারডামেও অনুরূপ অনুষ্ঠানের আয়োজন করেছে।
রবলক্স মাঝে মাঝে চলচ্চিত্রের প্রচারের অনুষ্ঠানে জড়িত থাকে, যেমন ওয়ান্ডার উইম্যান ১৯৮৪ ও অ্যাকোয়াম্যান প্রচারের জন্য অনুষ্ঠিত হয়। ২০২০ সালে রবলক্স তার প্রথম ভার্চুয়াল কনসার্টের আয়োজন করেছিল, যেটিকে রোলিং স্টোন ফোর্টনাইট-এ মার্কিন র‍্যাপার ট্রাভিস স্কটের ভার্চুয়াল কনসার্টের সাথে তুলনা করেছিল, যে সময়ে মার্কিন র‍্যাপার লিল নাস এক্স তার গান "হলিডে" রোবলক্স খেলোয়াড় শ্রোতাদের কাছে আত্মপ্রকাশ করেছিলেন।  ২০২১ সালে সুইডিশ গায়িকা জারা লারসন তার নতুন অ্যালবাম পোস্টার গার্ল (সামার সংস্করণ) উদযাপন করতে একটি ভার্চুয়াল পার্টিতে গান পরিবেশন করেছিলেন। ১৭ সেপ্টেম্বর, ২০২১-এ মার্কিন ব্যান্ড টুয়েন্টি ওয়ান পাইলটস দ্বারা একটি ভার্চুয়াল কনসার্ট অনুষ্ঠিত হয়েছিল।  ২০২১ সালের অক্টোবরে রবলক্স চিপটলের হ্যালোইন বুরিটো প্রচারের পাশাপাশি প্রতিদিন প্রথম ৩০,০০০ লোককে $১ মিলিয়ন বুরিটো উপহার দেওয়ার জন্য চিপটল ম্যাক্সিকাম গ্রিলের সাথে অংশীদারিত্ব করেছে।
অবনী মুখোপাধ্যায়
অবনী মুখোপাধ্যায় (১৮৯১―১৯৩৭) ভারতীয় উপমহাদেশের একজন সাম্যবাদী, বিপ্লবী। তিনি ১৯২০ সালে ১৭ অক্টোবর তাসখন্দে ভারতের কমিউনিস্ট পার্টির প্রতিষ্ঠাতাদের একজন।
জন্ম ও প্রারম্ভিক জীবন
অবনী মধ্যপ্রদেশের জব্বলপুর শহরে জন্মগ্রহণ করেন। তাদের আদি নিবাস ছিল বাংলাদেশের খুলনাযর বাবুলিয়া গ্রামে। পিতার নাম ত্রৈলোক্যনাথ মুখোপাধ্যায়। স্কুলের পাঠ শেষে তিনি কলকাতায় উইভিং টেকনোলজি শেখেন। ছাত্রাবস্থায় কলকাতাতেই তিনি গণেশ দেউস্কর ও বিপিন পালের দ্বারা প্রভাবিত হন। উইভিং শেখার পর ১৯১০ খ্রিস্টাব্দে তিনি কলকাতার বঙ্গলক্ষ্মী কটন মিলের অ্যাসিস্ট্যান্ট উইভিং মাস্টার হয়ে কর্মজীবন শুরু করেন। কিন্তু উচ্চতর শিক্ষার জন্য জাপান ও জার্মানি যান। ১৯১২ খ্রিস্টাব্দে উচ্চতর শিক্ষাপ্রাপ্ত হয়ে দেশে ফিরে অ্যান্ডু ইউল কোম্পানিতে চাকরি নেন ও কিছুকাল পরে বৃন্দাবনের প্রেম মহাবিদ্যালয়ে উপাধ্যক্ষ হিসাবে যোগদান করেন। এখানে বিপ্লবী রাজা মহেন্দ্রপ্রতাপ ও সুরেন করের সাহচর্য লাভ করেন।
স্বদেশী আন্দোলন
কুখ্যাত কার্লাইল ফতোয়া জারি করে ব্রিটিশ সরকার ছাত্র আন্দোলন নিষিদ্ধ করলে ১৯০৫ সালে তার বিরুদ্ধে কিশোর অবনী একটি জনসভায় যোগ দেন। স্কুল কর্তৃপক্ষ তাকে শাস্তি প্রদান করলে তিনি স্কুল থেকে পালিয়ে জামালপুরের রেল শ্রমিক ধর্মঘটে সামিল হন। অল্প বয়েসেই সান্নিধ্য পেয়েছিলেন প্রবীণ জাতীয়তাবাদী ব্যক্তিত্ব সখারাম গনেশ দেউস্করে র। অবনীর পিতা রাজনীতি থেকে দূরে পাঠাতে তাকে আমেদাবাদের টেক্সটাইল ট্রেনিং ইন্সটিটিউট এ পড়তে পাঠান। ১৯১৪ সালে তার বাঘা যতীনের সাথে আলাপ হয়, তারই পরামর্শে চাকরি নিয়ে জাপান যাত্রা করেন জাপানে ও অন্যান্য এশীয় দেশের সশস্ত্র বিপ্লবীদের সাথে যোগাযোগের উদ্দেশ্যে।
বিপ্লব প্রচেষ্টা
টোকিওতে তার দেখা হয় চীন বিপ্লবের হোতা সান ইয়াত-সেনের সাথে, তার সহকর্মী ওয়েসির সাথে রাসবিহারী বসুর আলাপ করিয়ে দেন অবনী। গদর বিপ্লবী ভগবান সিং, অবনী ও রাসবিহারী বসু অস্থায়ী বিপ্লব কমিটি গঠন করেন। জার্মান দূতের সাথে দেখা করে ফেরার পথে বিপ্লবীদের নাম ঠিকানাসহ নোটবই নিয়ে ধরা পড়েন পেনাং পুলিশের হাতে। ১৯১৭ তে সিঙ্গাপুরে তাকে বন্দী করে রাখা হলে কয়েকজন জার্মান যুদ্ধবন্দীর সাথে অবনী দুঃসাহসীক ভাবে পলায়ন করেন। সেখান থেকে সুমাত্রায় এক রবার বাগিচায় কাজ নেন ও গোপনে যোগাযোগ করেন ইন্দোনেশিয়ার কমিউনিস্ট পার্টির সাথে। মানবেন্দ্রনাথ রায়ের মতে সেখানেই তিনি রুশ বিপ্লবের কথা জানতে পারেন ও কমিউনিজমে আকৃষ্ট হন।
সমাজতন্ত্রের পথে
জাল ছাড়পত্রের সাহায্যে শাহির ছদ্মনামে অবনী এরপর চলে যান হল্যান্ড ও জার্মানি। বিপ্লবী ভূপেন্দ্রনাথ দত্ত, বীরেন চট্টোপাধ্যায় ও মানবেন্দ্রনাথ রায়ের সাথে তার পরিচয় হয়। সাম্যবাদী চিন্তার আলোকে বাইরে থেকে বিপ্লব প্রচেষ্টা ও জাতীয়তাবাদী ও কমিউনিস্ট ইউরোপ প্রবাসী সমস্ত ভারতীয় বিপ্লবীদের সাথে নিয়ে একটি বিপ্লবী সংগঠন গড়ে তোলাই ছিল তাদের মূল কর্মসূচী। এসময় ব্রিটিশ সরকারের গোয়েন্দা বিভাগের খবর আসে অবনী রাশিয়ায়। তারা রাশিয়ার কাছে অবনীকে প্রত্যর্পনের দাবী জানায়।
কমিউনিস্ট পার্টির প্রতিষ্ঠা
১৯২০ সালে ১৭ অক্টোবর তাসখন্ডে ৮ জন সদস্যকে নিয়ে প্রতিষ্ঠা হলো কমিউনিস্ট পার্টি যার অন্যতম সদস্য অবনী ও তার পত্নী রোজা ফিটিংগফ। রাশিয়ান রোজা ফিটিংগফকে তিনি বিয়ে করেন ১৯২০ সালে। এরপর অবনী তৃতীয় কমিউনিস্ট আন্তর্জাতিকের দ্বিতীয় কংগ্রেসে মেক্সিকো কমিউনিস্ট পার্টির প্রতিনিধি হিসেবে যোগদান করেন মানবেন্দ্রনাথ রায়ের সংগে। ১৯২২ এ রাশিয়ার দুর্ভিক্ষ-ত্রানে ভারতীয় সমিতির তিনি সম্পাদক হন। একই বছর ভারতের স্বাধীনতা বিষয়ে রাশিয়ান পররাষ্ট্র মন্ত্রীর সাথে আলোচনা চালান ।
দেশে প্রত্যাবর্তন
গ্রেপ্তারি পরোয়ানা থাকা সত্বেও ১৯২২ এর শেষে তিনি ভারতে ফেরেন। এ সময় তাকে গঙ্গাপ্রসাদ, চার্লু, মেলেন ইত্যাদি ছদ্মনাম ব্যবহার করতে হয়। মাদ্রাজে এসে শ্রমিক নেতা সিংগারাভেলু চেট্টিয়ার এবং কলকাতায় বিপ্লবী সন্তোষ কুমার মিত্র ও আবদুর রেজ্জাক খানে র সাথে সাক্ষাৎ করেন তিনি। এসময় তার কার্যকলাপ বিতর্কিত, আরেক বিপ্লবী নলিনী গুপ্তে র সাথে ব্যক্তি ও গোষ্ঠী উপদলীয় কলহে জড়িয়ে পড়েন। জাহাজের মাধ্যমে জার্মান বিপ্লবীদের সহায়তায় আগ্নেয়াস্ত্র পাওয়ার চেষ্টা করলেও তা সফল হয়নি। ফলত তাকে আবার দেশ ছাড়তে হয়। ভারত ত্যাগের পূর্বে মাদ্রাজে হিন্দুস্থান শ্রমিক ও কৃষক পার্টির প্রতিষ্ঠা করে যান ১৯২৪ এর ২রা মার্চ।
মার্ক্সবাদী গবেষক
মস্কোয় অধ্যাপনার কাজ করেছেন অবনী। সোভিয়েত ইউনিয়নে র কেন্দ্রীয় প্রাচ্যতত্ত্ববিদদের সংস্থার সভাপতি হয়েছিলেন। 'ইন্ডিয়া ইন ট্রানজিশন' বইটি মস্কোতে এম এন রায়ের সাথে মিলিতভাবে রচনা করেন। মডার্ন রিভিউ পত্রিকা খ্যাত বিশিষ্ট সাংবাদিক রামানন্দ চট্টোপাধ্যায় প্রবাসী পত্রিকায় লেখেন যে অবনীনাথ ভারতের ইতিহাস সম্পর্কে গবেষণা করে মস্কো থেকে পি এইচ ডি লাভ করেন। এছাড়া সমরখন্দ সোভিয়েতের ডেপুটি, কমিউনিস্ট একাডেমী বিজ্ঞানের সদস্য, প্রাচ্য বিভাগের সদস্যপদ অলংকৃত করেন। মোপলা বিদ্রোহ সম্বন্ধে অবনী একটি পুস্তিকা লেখেন যা লেনিনের ব্যক্তিগত গ্রন্থাগারে পাওয়া গেছে। এছাড়া ১৯২৩ সালে তিনি 'গরীবের কথা' একটি গ্রন্থ রচনা করেছিলেন।
ব্যক্তিগত জীবন ও পুত্রের মৃত্যু
বলশেভিক তরুণী রোজা ফিটিংগফের সাথে তার বিবাহ হয় ১৯২০ সালে। কমিউনিস্ট বিপ্লবী ও গবেষক চিন্মোহন সেহানবীশে র সাথে মস্কোয় রোজার সাক্ষাত হয়। জানা যায় অবনীর পুত্র গোরা ঐতিহাসিক স্তালিনগ্রাদের যুদ্ধে শহীদ হন ১৯৪০ সালে। মেয়ে মায়া ছিলেন যক্ষারোগ বিশেষজ্ঞা।
মৃত্যু
অবনী মুখোপাধ্যায়ের মৃত্যু রহস্যাবৃত। সন্দেহ করা হয় বুখারিনের সাথে তার ঘনিষ্ঠতা ছিল এই অভিযোগে রাশিয়ান গোয়েন্দা দপ্তরের নির্দেশে তার মৃত্যুদণ্ড হয়।
সম্মাননা
১৯৮৬ সালে সোভিয়েত কমিউনিস্ট পার্টির সর্বোচ্চ নেতৃত্ব অবনী মুখোপাধ্যায়কে মরণোত্তর সন্মানে পুনর্বাসিত করেন।
ওয়েবমাস্টার
একজন ওয়েবমাস্টার হল এমন একজন ব্যক্তি যিনি এক বা একাধিক ওয়েবসাইট রক্ষণাবেক্ষণের দায়িত্বে থাকেন ৷ শিরোনামটি ওয়েব আর্কিটেক্ট, ওয়েব ডেভেলপার, সাইট লেখক, ওয়েবসাইট অ্যাডমিনিস্ট্রেটর, ওয়েবসাইটের মালিক, ওয়েবসাইট সমন্বয়কারী বা ওয়েবসাইট প্রকাশকদের উল্লেখ করতে পারে।
একজন ওয়েবমাস্টারের দায়িত্বের মধ্যে অন্তর্ভুক্ত থাকতে পারে:
ওয়েবমাস্টাররা এইচটিএমএল দক্ষতার সাথে জেনারেলিস্ট হতে পারে যারা ওয়েব অপারেশনের বেশিরভাগ বা সমস্ত দিক পরিচালনা করে। তারা যে ওয়েবসাইটগুলি পরিচালনা করে তার প্রকৃতির উপর নির্ভর করে, ওয়েবমাস্টারদের স্ক্রিপ্টিং ভাষা যেমন কোল্ড ফিউশন, জাভাস্ক্রিপ্ট, জেএসপি, জানার প্রয়োজন হতে পারে । নেট, পার্ল, পিএইচপি, পাইথন এবং রুবি ।এপাচির মতো ওয়েব সার্ভারগুলি কীভাবে কনফিগার করতে হয় এবং সার্ভার প্রশাসক হতে হয় তাও জানতে হবে। বেশিরভাগ সার্ভারের ভূমিকা, যাইহোক, একজন আইটি অ্যাডমিনিস্ট্রেটর দ্বারা তত্ত্বাবধান করা হবে।
নাসা গ্রুপ
নাসা গ্রুপ অব ইন্ডাস্ট্রিজ ১৯৯০ সালে নজরুল ইসলাম মজুমদার কর্তৃক দ্বারা প্রতিষ্ঠিত হয়।  এটি বাংলাদেশের অন্যতম বৃহৎতম শিল্পগোষ্ঠী। নাসা গ্রুপ লিমিটেডের গার্মেন্টস ম্যানুফ্যাকচারিং,ব্যাংকিং, রিয়েল এস্টেট, মূলধন মজুদ ব্রোকারিং, শিক্ষা এবং ভ্রমণে আগ্রহ রয়েছে।
ইতিহাস
প্রথম উদ্যোগ
১৯৯০ সালে নজরুল ইসলাম মজুমদার তার সহকর্মী সাইফুল ইসলাম, মামুন আবদুল্লাহ, নজরুল ইসলাম স্বপন, জনাব আলতাফ এবং প্রয়াত জনাব কামরুলের সাথে মিলে নাসা গ্রুপের ব্যানারে তাদের প্রথম কারখানা স্টারলাইট নিট-ওয়্যার শুরু করেন। কারখানাটি এখনও ২/বি এলিফ্যান্ট রোড, ঢাকায় অবস্থিত এবং ৩০০ জনের কর্মচারী ছিলো এর বিপরীতে এই মুহুর্তে নাসা দ্বারা ৩০,০০+ লোক নিযুক্ত হচ্ছে। নজরুল ইসলাম মজুমদারের সঙ্গে মালিকানা নিয়ে বিরোধের জেরে ২০১০ সালে প্রতিষ্ঠান ছেড়ে দেন নজরুল ইসলাম স্বপন।
তারপর ১৯৯৯ সালে লাইন ধরে এক্সিম ব্যাংক নাসা গ্রুপে অন্তর্ভুক্ত হয়।
২০১৭ সালে বাংলাদেশ সরকার ইসলামী ব্যাংক বাংলাদেশের পরিচালকদের অপসারণের জন্য গোয়েন্দা সংস্থা ব্যবহার করার পরে, নাসার সাতটি কোম্পানি পর্যাপ্ত জামানত ছাড়াই ব্যাংক থেকে ঋণ পেয়েছে। নাসা গ্রুপ অতীতে তাদের ঋণ খেলাপি হয়েছে।
পোশাক
বাংলাদেশের সবচেয়ে বড় হল গার্মেন্টস পোশাক মার্কিন যুক্তরাষ্ট্র, কানাডা, মেক্সিকো এবং ইইউ। নাসা গ্রুপের তৈরি পোশাক শিল্প এবং টেক্সটাইল ম্যানুফ্যাকচারিং ডিভিশন বিশ্বব্যাপী ব্র্যান্ডেড এবং প্রাইভেট লেবেল ক্লায়েন্টদের জন্য সুতা, টেক্সটাইল এবং তৈরি পোশাকের সরবরাহকারী। ম্যানুফ্যাকচারিং অপারেশন ১.১ গর্ব করে মিলিয়ন বর্গফুট উৎপাদন স্থান, যার জুড়ে ৩৪টি উল্লম্ব মালিকানাধীন কারখানায় ৩০০০০ এর ও বেশি দক্ষ শ্রমিক কাজ করে। নাসা গ্রুপ US$3৭০ এর টার্নওভার তৈরি করছে  ২০১৩ সালে যুক্তরাজ্য এবং মার্কিন যুক্তরাষ্ট্র জুড়ে বিশিষ্ট উচ্চ রাস্তার খুচরা বিক্রেতাদের সাথে চুক্তির মাধ্যমে মিলিয়ন।
আরএমজি
তৈরি পোশাক শিল্প বাংলাদেশের রপ্তানির ৭৫% শতাংশের জন্য অবদান রাখে এবং নাসা গ্রুপ দেশের পণ্যটির বৃহত্তম প্রস্তুতকারক।
ব্যাংকিং
এক্সিম ব্যাংক ( এক্সপোর্ট ইমপোর্ট ব্যাংক অব বাংলাদেশ লিমিটেড ) দেশের শীর্ষস্থানীয় বেসরকারি বাণিজ্যিক ব্যাংকগুলোর মধ্যে একটি। এই ব্যাংকটি বাংলাদেশ ব্যাংক নিয়ম ও প্রবিধান অনুযায়ী ১৯৯৯  ৩ আগস্ট তারিখে তফসিলি বাণিজ্যিক ব্যাংক হিসাবে চালু হয়। EXIM Bank Bangladesh Limited এর শুরুতেই বেক্সিম ব্যাংক লিমিটেড নামে পরিচিত ছিল। কিন্তু কিছু আইনি সীমাবদ্ধতার কারণে ব্যাংকটির নাম পরিবর্তন করে রাখা হয়েছে এক্সিম ব্যাংক, যার অর্থ এক্সপোর্ট ইমপোর্ট ব্যাংক অব বাংলাদেশ লিমিটেড। বর্তমানে ব্যাংকটি সারা দেশে ৫২টি শাখার মাধ্যমে তার কাজ সম্পাদন করছে। ব্যাংকটি তার প্রচলিত ব্যাংকিং কার্যক্রমকে শরীয়াহ ভিত্তিক ইসলামী ব্যাংকিংয়ে স্থানান্তরিত করেছে
এক্সিম হলো প্রথম ব্যক্তিগত মালিকানাধীন ব্যাংক যেটি যুক্তরাজ্যে একটি এক্সচেঞ্জ হাউস খুলেছে। তারা কানাডা, নিউইয়র্ক এবং অস্ট্রেলিয়াতে এক্সচেঞ্জ হাউসও খুলেছে।
কারখানা বন্ধ
রানা প্লাজা ধস পরে যা ইতিহাসের সবচেয়ে মারাত্মক গার্মেন্টস-ফ্যাক্টরি দুর্ঘটনা বলে বিবেচিত হয়, নাসা গ্রুপ তার তিনটি কারখানা বন্ধ করে দেয়। কয়েকটি প্রবন্ধে ইঙ্গিত দেওয়া হয়েছিল যে এটি শ্রমিকদের নিরাপত্তা নিশ্চিত করার জন্য একটি সক্রিয় পদক্ষেপের পরিবর্তে রানা প্লাজা ধসের প্রতিক্রিয়াশীল প্রতিক্রিয়া ছিল, তবে এটি প্রতিষ্ঠিত হয়েছিল যে কোম্পানিটি ২৪ এপ্রিল পতনের আগে সিদ্ধান্ত নিয়েছিল। ভাড়ার জায়গা সম্পর্কে কাঠামোগত উদ্বেগের কারণে যে তিনটি সুবিধা রয়েছে এবং বলে যে এটি তার কর্মীদের নিরাপত্তা এবং সুরক্ষার জন্য প্রতিশ্রুতিবদ্ধ। বন্ধ হওয়ার আগে যা ২৮ এপ্রিল কার্যকর হয়েছিল, নাসা গ্রুপ বাংলাদেশে ৩৪ টি কারখানা পরিচালনা করেছিল।
দ্য ওয়াল স্ট্রিট জার্নালের একটি নিবন্ধের পূর্ববর্তী সংস্করণে, বলা হয়েছে যে কাঠামোগত অখণ্ডতার সাথে আপস করা হচ্ছে, সরকার কারখানাগুলি বন্ধ করার জন্য ব্যবস্থা নিয়েছে, যা ভুল তথ্যে পরিণত হয়েছে। নাসা গ্রুপের চেয়ারম্যান নজরুল ইসলাম মজুমদার ওয়াল স্ট্রিট জার্নালকে চ্যালেঞ্জ করার জন্য মিশকন দে রেয়াকে নিযুক্ত করেছিলেন। কারণ নাসা গ্রুপ ইতিমধ্যে ২৪ এপ্রিল পতনের আগে তাদের নিজস্ব চুক্তিতে কারখানাগুলি বন্ধ করার সিদ্ধান্ত নিয়েছিল, যার পরে WSJ প্রতিফলিত করার জন্য নিবন্ধটি পরিবর্তন করতে বাধ্য হয়েছিল। তথ্য.
কালিপদ বসু
জন্ম ও বাল্যকাল
কে. পি. বসু বাংলাদেশের ঝিনাইদহ জেলার হরিশংকরপুর গ্রামে জন্মগ্রহণ করেন। তার পিতার নাম মহিমাচরণ বসু যিনি স্থানীয় হরিশংকরপুর রেজিস্ট্রি অফিসের (তৎকালীন ঝিনাইদহ রেজিস্ট্রি অফিস হরিশংকরপুর গ্রামে অবস্থিত ছিল) একজন ভেন্ডার ছিলেন।
শিক্ষাজীবন
গ্রামের স্কুলে পড়াশোনা সমাপনান্তে তিনি লর্ড রিপন কলেজে ভর্তি হন এবং এখানে থেকে এন্ট্রান্স পাশ করে কলকাতা বিশ্ববিদ্যালয়ে হতে গণিত শাস্ত্রে উচ্চতর ডিগ্রি অর্জন করেন।
কর্মজীবন
পড়াশোনা শেষ করে তিনি ১৮৯২ সালে ঢাকা কলেজে গণিত শিক্ষক হিসাবে যোগদান করেন এবং এখানেই আমৃত্যু কর্মরত ছিলেন।
অবদান
১৯০২ খ্রিস্টাব্দে কলকাতায় অনুষ্ঠিত সর্বভারতীয় ম্যাথামেটিক্স কনফারেন্সে তার পঠিত'হাউ টু টিচ ম্যাথামেটিক্স' প্রবন্ধে তিনি তখনকার প্রচলিত 'কড়াকিয়া' ও 'গণ্ডাকিয়া' পদ্ধতি বর্জন করে দশমিক পদ্ধতি চালুর সুপারিশ করেন। কর্মরত অবস্থায় প্রবাসে থেকেও তিনি নিজের গ্রামের উন্নতি ও সংস্কারসাধনে উদ্যোগী ছিলেন।
গ্রন্থরাজি
তিনি বেশ কিছু গণিতশাস্ত্রের পাঠ্যপুস্তক রচনা করেন:
জার্মানি দখলকালে ধর্ষণ
দ্বিতীয় বিশ্বযুদ্ধের শেষ পর্যায়ে জার্মানি আক্রমণ ও দখলের সময় মিত্রপক্ষীয় সৈন্যদের হাতে প্রচুর সংখ্যক জার্মান নারী ধর্ষণের শিকার হন। অধিকাংশ ধর্ষণ সোভিয়েত সৈন্যদের দ্বারা সংঘটিত হয়, তবে মার্কিন, ব্রিটিশ, ফরাসি ও পোলিশ সৈন্যরাও এতে পিছিয়ে ছিল না।
সোভিয়েত বাহিনী
দ্বিতীয় বিশ্বযুদ্ধের শেষদিকে সোভিয়েত লাল ফৌজ জার্মানিতে প্রবেশ করে এবং জার্মান নারীদের ধর্ষণ করতে আরম্ভ করে । প্রায় ২০ লক্ষাধিক জার্মান নারী সোভিয়েত সৈন্যদের দ্বারা ধর্ষিত হন   । কোনো কোনো ক্ষেত্রে এক একজন জার্মান নারী ৬০ থেকে ৭০ বার পর্যন্ত ধর্ষণের শিকার হন । কেবল বার্লিনেই কমপক্ষে ১,০০,০০০ নারী সোভিয়েত সৈন্যদের হাতে ধর্ষিত হন  এবং এর ফলে প্রায় ১০,০০০ নারী প্রাণ হারান । প্রায় ২,৪০,০০০ জার্মান নারী সোভিয়েত সৈন্যদের হাতে ধর্ষণের ফলে প্রাণ হারান । কেবল পূর্ব প্রাশিয়া, পমেরানিয়া এবং সাইলেশিয়া অঞ্চলেই কমপক্ষে ১৪,০০,০০০ জার্মান নারী ধর্ষণের শিকার হন । নাতালিয়া গেজের মতে, সোভিয়েত সৈন্যরা ৮ বছর থেকে ৮০ বছর বয়সী প্রতিটি জার্মান নারীকে ধর্ষণ করেছিল   কেবল তাই নয়, সোভিয়েত ইউনিয়ন আক্রমণের সময় জার্মান সৈন্যরা যেসব সোভিয়েত নারীকে বন্দি করে দাসশ্রমিক হিসেবে জার্মানিতে প্রেরণ করেছিল, সেসব সোভিয়েত নারীদের অনেকেও সোভিয়েত সৈন্যদের দ্বারা ধর্ষণের শিকার হন । উল্লেখ্য, প্রাক্তন জার্মান চ্যান্সেলর হেলমুট কোলের স্ত্রী হান্নেলোর কোল ১৯৪৫ সালের মে মাসে ১২ বছর বয়সে সোভিয়েত সৈন্যদের দ্বারা গণধর্ষণের শিকার হন এবং ধর্ষণের পর তাকে ঘরের জানালা দিয়ে ছুঁড়ে ফেলা হয়। এই ঘটনার ফলে তিনি আজীবন রোগগ্রস্ত থাকেন এবং অবশেষে ২০০১ সালে আত্মহত্যা করেন  ।
১৯৪৫ সালের গ্রীষ্মকালের পর থেকে সোভিয়েত কর্তৃপক্ষ জার্মান নারীদের ধর্ষণকারী সোভিয়েত সৈন্যদের শাস্তি দিতে শুরু করে, এবং কোনো কোনো ক্ষেত্রে তাদের মৃত্যুদণ্ডেও দণ্ডিত করে। কিন্তু তার পরেও ১৯৪৭–১৯৪৮ সালের শীতকালে সোভিয়েত সৈন্যদের সুনির্দিষ্ট ঘাঁটিতে আবদ্ধ করার আগ পর্যন্ত ধর্ষণ অব্যাহত থাকে।
বিশ্লেষণ
সোভিয়েত সৈন্যদের দ্বারা ব্যাপক হারে জার্মান নারীদের গণধর্ষণের কারণ হিসেবে ঐতিহাসিক নর্মান নাইমার্ক তিনটি বিষয়কে চিহ্নিত করেন, 'ঘৃণাত্মক প্রচারণা', 'জার্মান বাহিনীর হাতে ব্যক্তিগত ভোগান্তি' এবং 'সোভিয়েত সৈন্যদের মধ্যে জার্মান নারীদের সম্পর্কে নিচু ধারণা'। এছাড়া রুশ সংস্কৃতির পিতৃতান্ত্রিক প্রকৃতি এবং সোভিয়েত ইউনিয়নের অন্তর্গত এশীয় জাতিসমূহের সমাজব্যবস্থা (যেখানে অপমানের প্রতিশোধ নেয়া হয় শত্রুর নারীদেরকে ধর্ষণের মাধ্যমে) এর পিছনে বড় একটি ভূমিকা রেখেছিল বলে নাইমার্ক মনে করেন। বহু সোভিয়েত সৈন্য বিশ্বাস করত যে সোভিয়েত ইউনিয়ন আক্রমণ ও সেখানে বর্বর ধ্বংসযজ্ঞ চালানোর মাধ্যমে জার্মানরা সোভিয়েতদের অপমানিত করেছে এবং এ অপমানের প্রতিশোধ নেয়া নীতিসঙ্গত। এই চিন্তাধারা থেকেই সোভিয়েত সৈন্যরা বহু জার্মান নারীকে জনসম্মুখে কিংবা তাদের স্বামীদের সামনে ধর্ষণ করেছিল।
ভারতীয় পপ
থাম্ব|ইউফোরিয়া (ভারতীয় ব্যান্ড) ২০১৪  সালের নভেম্বরে দুবাইয়ে রেড বুল সাউন্ড ক্লাশ কনসার্টে গান করছে। ভারতীয় পপ গান (हिन्दुस्तानी पॉप संगीत; Urdu: ہندوستانی پاپ), ইন্ডি-পপ, ইন্ডিয়ান পপ, ইন্ডিপপ, বা আই-পপ নামেও পরিচিত। ভারতীয় চলচ্চিত্রের জন্য চলচ্চিত্রের সাউন্ডট্র্যাকের সাথে সম্পর্কিত জনপ্রিয় সঙ্গীত নয়, যেমন বলিউডের সঙ্গীত, যা জনপ্রিয় হয়ে থাকে। ভারতীয় পপ ঘনিষ্ঠভাবে বলিউড, পাকিস্তানের পপ, বাংলাদেশি রক, এবং যুক্তরাজ্যের এশিয়ান আন্ডারগ্রাউন্ড দৃশ্যের সঙ্গে ঘনিষ্ঠভাবে জড়িত।
ইতিহাস
পপ সংগীতটি ভারতীয় উপমহাদেশ জুড়ে জনপ্রিয়তা অর্জন করতে শুরু করে ১৯৮০-এর দশকে পাকিস্তানি গায়ক নাজিয়া হাসান এবং জোহাইবের মাধ্যমে। এটি ভাই-বোন জুটি তৈরি করে, যার গানগুলো ভারতীয় বিদ্বু দ্বারা উৎপাদিত হয়, এবং প্রায় 6৬০ মিলিয়ন কপি বিক্রি হয়েছিল। বিদ্দু নিজে পশ্চিমা বিশ্বের সাফল্যের সাথে ১৯৭০ সালে প্রথম সফল ডিস্কো প্রোডাক্টরগুলির মধ্যে একটি, যেমন "কুংফু ফাইটিং" (1 9 74) সহ জনপ্রিয় গানগুলোর মতো হিট ছবিতে সফল ছিল।
ইন্ডিপপ শব্দটি প্রথমটি ব্রিটিশ ইন্ডিয়ান ফিউশন ব্যান্ড মোনসন দ্বারা ১৯৮১ সালে স্টিভ কোই এর ইন্ডিপ্প রেকর্ডসে প্রকাশিত হয়। চরঞ্জিত সিংয়ের সিনথেসিজাইজিং: দশ রাগস টু ডিসকো বিট (১৯৮২) অ্যাসিড হোম মিউজিকের কণ্ঠের অনুমান, ১৯৮০ এর দশকের শিকাগো হাউস সিনেমার রোল্যান্ড টি -৮০৮  ড্রাম মেশিন, টিবি -৩০৩ বাশ সিন্থেসাইজার এবং জুপিটার -8 সিন্থেজাইজার।
এমটিভি ইন্ডিয়া এবং চ্যানেল ভি ১৯৯০-এর দশকের শেষ দিকে ভারত-পপ সংগীতকে একটি বিশাল ধাক্কা দিয়েছে। এটা সে-সময় যখন সংগীত তার সর্বশ্রেষ্ঠ উচ্চতায় পৌঁছেছে। তখন পর্যন্ত উষা উথুপ, শ্যারন প্রভাকর, এবং পেনাজ মাসানি ছাড়াও কয়েকজন গায়ক জনপ্রিয় ছিলেন। এরপর থেকে পপ গায়কদের মধ্যে দালের মেহেদী, বাবর সেহগাল, আলিশা চিনয়ি, কে কে, শান্তনু মুখোপাধ্যায় উকশান, সাগরিক, ঔপনিবেশিক কসিনস (হরিহরন, লেসলি লুইস), লাকি আলী ও সোনা নিগম এবং জিলার মত সংগীত সংগীতশিল্পী রয়েছে। খান বা জওহার ওয়াটাল, যিনি শীর্ষে বিক্রয় অ্যালবাম বানিয়েছেন, ডারের মেহেদী, শুভা মুদগাল, বাবলা সেহগাল, শ্বেতা শেঠী এবং হান্স রাজ হান্স-এর সঙ্গে।
উপরে বর্ণিত অন্যান্যদের মধ্যে উল্লেখযোগ্য ইন্ডি-পপ গায়ক হলেন গুরগাঁও মান, সুখিনির সিং, মোহিত চৌহান, পাপন, জুবীন গার্গ, রাঘব সচার রাগেশ্বরী, ভন্দানা বিশ্ব, দেবিকা চাউলা, বম্বা ভাইকিং, আশা ভোসেল, সুনিশী চৌহান, আনুশকা মনচন্দ, নেহা ভাসিন, বম্বে রককার্স, আনু মালিক, জাজি বি, মালকিট সিং, রাঘব, জয়েন শিন, জুগি ডি, রিশি রিচ, শিলা চন্দ্র, বলি সাগু, পাঞ্জাবি এমসি, ভঙ্গরা নাইটস, মেহানজ, সানবার ও বৈশাখী সামন্ত।<sup class="noprint Inline-Template Template-Fact" style="white-space:nowrap;" id="cx" tabindex="0">[<span title="এই তথ্যের সত্যতা যাচাই করার জন্য তথ্যসূত্র প্রয়োজন (নভেম্বর ২০১৪ থেকে)">তথ্যসূত্র প্রয়োজন ]
জোশুয়া লজ
জোশুয়া লজ (জন্ম ১৪ সেপ্টেম্বর ১৯৮১), হলেন একজন অস্ট্রেলীয় ক্রীড়াবিদ যিনি উচ্চ লম্ফে প্রতিদ্বন্দ্বিতা করেন। জোশুয়া ২০০৩ অস্ট্রেলীয় চ্যাম্পিয়নশিপ জিতেন। তার ব্যক্তিগত সেরা ।
কিরণবালা রুদ্র
কিরণবালা রুদ্র ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
রাজনৈতিক জীবন
কিরণবালা রুদ্র পনেরাে বছর বয়সে মুকুন্দদাসের যাত্রা ও স্বদেশী-প্রচার তাঁকে প্রবলভাবে প্রভাবিত করে। পিতার স্বদেশপ্রেমও তাকে উদ্বুদ্ধ করে। অসহযােগ আন্দোলনের সময় দেশবন্ধু ও বাসন্তী দেবী বিক্রমপুরে ও নারায়ণগঞ্জে আন্দোলন প্রচার করতে যান। তখন থেকেই কিরণবালা রুদ্র চরকা কাটা ও খদ্দর ব্যবহার করা আরম্ভ করেন, তিনি খদ্দর ছাড়া অন্য বস্ত্র ব্যবহার করেন না। ১৯৩০ সালে গান্ধীজী বিক্রমপুরে যান। তার আগমনে সমগ্র বিক্রমপুরে চঞ্চল হয়ে ওঠে। সেইসময়ে কিরণবালা রুদ্র শ্বশুরবাড়ির সমস্ত বাধাবিঘ্ন পার হয়ে আন্দোলনে নেমে পড়েন। তারপর তিনি আশালতা সেনের সংস্পর্শে আসেন ও তাঁরা একত্রে কাজ করতে থাকেন— বিক্রমপুরের নানা স্থানে মহিলা-শিবির স্থাপিত হতে থাকে।
১৯৩১ সালে তারা বিক্রমপুরে স্বদেশী পােস্টাফিস স্থাপন করেন। কিছুদিন পরেই পুলিস সেগুলিকে বাজেয়াপ্ত করে। তারা পাইকপাড়ায় মহিলা-সমিতির টাকা দিয়ে জাতীয় বিদ্যালয় প্রতিষ্ঠিত করেন। ১৯৩২ সালের আন্দোলনে যােগদান করার ফলে পাইকপাড়ায় কিরণবালা রুদ্রসহ ১৮ জন মহিলা সত্যাগ্রহী কারাবরণ করেন ও প্রায় দেড়শত মহিলা হাজতবাসের পর মুক্তি পান। ১৯৩২ সালের আন্দোলনে কিরণবালা রুদ্র একবছর আটমাস কারারুদ্ধ থাকেন। ১৯৪২ সালের আন্দোলনে যােগদান করাতে তিনি ঐ সালের অক্টোবর মাসে গ্রেপ্তার হন এবং তার প্রতি দুইবছর কারাদণ্ডের আদেশ হয়। কিন্তু স্বাস্থ্যের কারণে তাকে এক বৎসর পরে মুক্তি দেওয়া হয়। পরে তিনি ভুদান-যঞ্জের সাথে জড়িতছিলেন।
নভেম্বর ২০১৭
নভেম্বর ২০১৭-এ বিশ্বব্যাপী সংঘটিত ঘটনার সংক্ষিপ্ত-সার।
সমতল ছবির পর্দা
সমতল ছবির পর্দা (Flat-panel displays) এক ধরনের ইলেকট্রনিক প্রদর্শন প্রযুক্তি যাতে একটি পাতলা ও হালকা চতুর্ভুজাকৃতির পর্দা বহু ধরনের বিনোদনধর্মী বা ভোক্তা ইলেকট্রনিক যন্ত্র, ব্যক্তিগত কম্পিউটার, মোবাইল যন্ত্র, চিকিৎসাবৈজ্ঞানিক যন্ত্র, এবং পরিবহন ও শিল্পকারখানার যন্ত্রপাতিতে ব্যবহার করা হয় যাতে দর্শকেরা এটিতে স্থিরচিত্র, চলমান চিত্র (ভিডিও), পাঠ্যবস্তু বা অন্যান্য দর্শনযোগ্য বিষয়বস্তু দেখতে পারে।
এই পর্দাগুলি অতীতের ঐতিহ্যবাহী ক্যাথোড রশ্মি নল (সিআরটি) প্রযুক্তিভিত্তিক টেলিভিশন বা চলমান চিত্র পর্দাগুলির চেয়ে অনেক বেশি হালকা ও পাতলা হয়ে থাকে। সাধারণত এগুলির পুরুত্ব -এর বেশি হয় না। সমতল ছবির পর্দাগুলিকে দুইটি শ্রেণীতে ভাগ করা যায়: উদ্বায়ী ও স্থিতিশীল। উদ্বায়ী ছবির পর্দাগুলিতে পিক্সেল বা চিত্রকোষগুলিকে তাদের অবস্থা ধরে রাখার জন্য এগুলিকে পর্যায়ক্রমে বারংবার ইলেকট্রনিক উপায়ে হালনাগাদ করতে হয়, যেমন তরল-স্ফটিক প্রদর্শক-পর্দা বা এলসিডি। উদ্বায়ী ছবির পর্দাগুলি কেবল তখনই চিত্র প্রদর্শন করতে পারে, যখন এটি কোনও তড়িৎকোষ বা পরিবর্তী তড়িৎপ্রবাহের মূল উৎস থেকে শক্তির সরবরাহ পায়। অন্যদিকে স্থিতিশীল সমতল ছবির পর্দাগুলি দ্বৈতস্থিতিশীল বর্ণ-অবস্থাবিশিষ্ট পদার্থের উপর নির্ভর করে এবং এগুলি শক্তি সরবরাহ বন্ধ হয়ে যাওয়ার পরেও পর্দায় পাঠ্যবস্তু বা চিত্র ধরে রাখতে পারে। একবিংশ শতাব্দীর দ্বিতীয় দশকে এসে সমতল ছবির পর্দাগুলি পূর্বতন ক্যাথোড রশ্মি নল প্রদর্শক-পর্দাগুলিকে সম্পূর্ণরূপে প্রতিস্থাপন করেছে। বহনযোগ্য কম্পিউটার বা ল্যাপটপ, মোবাইল ফোন, স্মার্টফোন, ডিজিটাল ক্যামেরা, ভিডিও ক্যামেরা, পকেটে বহনযোগ্য ভিডিও গেম, ইত্যাদিতে প্রায় সম্পূর্ণরূপে এই পর্দাগুলি ব্যবহার করা হচ্ছে, কেননা এগুলি হাল্কা ও পাতলা বলে সমগ্র যন্ত্রের বহনযোগ্যতা বৃদ্ধি করে।
সমতল ছবির পর্দাগুলি ১৯৬৪ সাল থেকেই গবেষণা পরীক্ষাগারে উপস্থিত ছিল। কিন্তু একবিংশ শতাব্দীর আগে এগুলি বাণিজ্যিকভাবে জনপ্রিয় প্রদর্শক-পর্দায় পরিণত হয়নি। তার আগে ১৯৫০-এর দশকের শুরু থেকে ২০০০-এর দশকের মাঝামাঝি পর্যন্ত টেলিভিশন ও মনিটর বা প্রদর্শকযন্ত্রে ভারী, বিশালাকারের ক্যাথোড রশ্মি নল প্রযুক্তির পর্দা ব্যবহার করা হত।
২০১০-এর দশকের অধিকাংশ সমতল ছবির পর্দায় তরল-স্ফটিক (এলসিডি) অথবা আলোক নিঃসারী ডায়োড (এলইডি) প্রযুক্তি ব্যবহার করা হয়। বেশির ভাগ তরল-স্ফটিক পর্দায় পশ্চাদাগত আলোক-আপতন প্রযুক্তি থাকে যেগুলিকে রঙের ছাকনির মধ্যে দিয়ে প্রবাহিত করিয়ে রঙ প্রদর্শন করা হয়। সমতল ছবির পর্দাগুলি অতীত যুগের সাধারণ ভোক্তার জন্য প্রস্তুত টেলিভিশনগুলির তুলনায় উন্নততর রৈখিকতা ও উচ্চতর রেজোলিউশন বা স্পষ্টতা প্রদান করে। সিআরটি টেলিভিশনের সর্বোচ্চ সম্ভব রেজুলিউশন বা স্পষ্টতার মাত্রা ছিল ১০৮০ আই। এর বিপরীতে অনেক সমতল ছবির পর্দা ১০৮০পি এমনকি ৪কে রেজোলিউশন নামক স্পষ্টতা-মাত্রায় চিত্র প্রদর্শনে সক্ষম।
২০১০-এর দশকে এসে সমতল ছবির পর্দাগুলিতে স্পর্শসংবেদিতাকে একটি বৈশিষ্ট্য হিসেবে যোগ করা হয়েছে, যা অনেক মোবাইল ফোন, ট্যাবলেট বা ল্যাপটপ কম্পিউটারের পর্দায় ব্যবহার করা হচ্ছে। স্পর্শসংবেদী পর্দাগুলিতে ব্যবহারকারীরা পর্দায় কোন সংবেদী অংশকে স্পর্শ করে বিভিন্ন কাজ সমাধা করতে পারেন, যেমন টাইপিং, হাতে লেখা, পর্দার এক অবস্থান থেকে অন্য অবস্থানে কিছু সরানো, অবাস্তব বোতাম টেপা, ইত্যাদি।
মলিনা দেবনাথ
মালিনা দেবনাথ হলেন একজন ভারতীয় রাজনীতিবিদ যিনি যুবরাজনগর বিধানসভা কেন্দ্র থেকে ত্রিপুরা বিধানসভার সদস্য হিসেবে দায়িত্ব পালন করছেন। তিনি ৪,৫৭২ ভোটের ব্যবধানে জয়ী হয়েছেন। তিনি ২৮ জুন, ২০২২-এ বিধায়ক হিসেবে শপথ নেন।
ব্যক্তিগত জীবন
তিনি ২০০১ সালে ত্রিপুরা বিশ্ববিদ্যালয় থেকে স্নাতকোত্তর করেছেন।
১৯৭৮ ফিফা বিশ্বকাপ
থাম্ব|বাম|দানিয়েল পাসারেয়া ১৯৭৮ সালে ১১ তম ফিফা বিশ্বকাপ অনুষ্ঠিত হয় আর্জেন্টিনার ৫ টি শহরের ৬টি ভেন্যুতে। ১-২৫ জুন অনুষ্ঠিত সেই বিশ্বকাপে সর্বমোট ১৬ টি দেশ অংশ নেয়। ২৫ জুনের ফাইনালে মুখোমুখি হয় আর্জেন্টিনা এবং নেদারল্যান্ড। আর্জেন্টিনা ৩-১ গোলের ব্যবধানে নেদারল্যান্ড কে হারিয়ে বিশ্বকাপ ফুটবলের শিরোপা ১ম বারের মতো ঘরে তোলে। ৩য় এবং ৪র্থ স্থান পায় যথাক্রমে ব্রাজিল এবং ইটালি । সর্বমোট ম্যাচ হয় ৩৮টি এবং গোল হয় ১০২টি।   সর্বোচ্চ গোলদাতা এবং সেরা খেলোয়াড় নির্বাচিত হন ম্যারিও ক্যাম্পেস।
হ্যান্স লোটজ
হ্যান্স-মার্টিন লোটজ (১ নভেম্বর ১৯৪৭ - ২ মে ২০২১) ছিলেন একজন অস্ট্রেলীয় হাতুড়ি নিক্ষেপকারী।
তিনি ১৯৮২ সালের কমনওয়েলথ গেমসে চতুর্থ স্থান অর্জন করেন, ১৯৮৫ প্যাসিফিক কনফারেন্স গেমসে রৌপ্য পদক জিতেন ১৯৮৫ বিশ্বকাপে ষষ্ঠ স্থান অধিকার করেন এবং ১৯৮৬ কমনওয়েলথ গেমসে সপ্তম। তিনি ১৯৮৩ সালের বিশ্ব চ্যাম্পিয়নশিপেো প্রতিদ্বন্দ্বিতা করেছিলেন।
লোটজ ১৯৮১ এবং ১৯৮২ সালে পশ্চিম জার্মান নাগরিক হিসাবে অস্ট্রেলিয়ান চ্যাম্পিয়ন হন, তারপর ১৯৮৩ – ১৯৮৫ সালে অস্ট্রেলীয় নাগরিক হিসাবে। তার প্রধান প্রতিযোগীরা ছিলেন জো কুইগলি এবং শন কার্লিন। তার ব্যক্তিগত সেরা থ্রো ছিল ৭৩.৮০ মিটার, যা এপ্রিল ১৯৮৩ সালে মেলবোর্নে অর্জন করেছিলেন।
রাষ্ট্রীয় মহিলা আয়োগ
রাষ্ট্রীয় মহিলা আয়োগ ভারত সরকার স্থাপন করা এক সাংবিধানিক আয়োগ। এটি মহিলাদের প্রভাবিত করা নীতিসমূহের বিষয়ে ভারত সরকারকে পরামর্শ প্রদান করে। পাশাপাশি এটি মহিলাদের সাংবিধানিক অধিকারের রক্ষায় কাজ করে এবং আইনি সহায়তা প্রদান করে। ১৯৯২ সালের জানুয়ারি মাসে ভারতের সংবিধান-এর নির্দেশনা মর্মে ভারতীয় সংসদ রাষ্ট্রীয় মহিলা আয়োগ, ১৯৯০ বিধায়কের মাধ্যমে রাষ্ট্রীয় মহিলা আয়োগ প্রতিষ্ঠা করেন। এর রাজ্যিক স্তরে থাকা শাখাকে রাজ্যিক মহিলা আয়োগ বলে। রাষ্ট্রীয় মহিলা আয়োগের প্রথম অধ্যক্ষ ছিলেন জয়ন্তী পটনায়ক। এর মুখ্য কার্যালয় নতুন দিল্লীর দীনদয়াল মার্গের নির্ভয়া ভবনে অবস্থিত এবং বর্তমান অধ্যক্ষ রেখা শর্মা।
কার্যকলাপ
রাষ্ট্রীয় মহিলা আয়োগের মুখ্য উদ্দেশ্য হচ্ছে মহিলাদের অধিকারের রক্ষায় প্রতিনিধিত্ব করা। এর সাথে তাঁদের দাবী এবং চিন্তার এক মঞ্চ প্রদান করা। তাঁদের মুখ্য বিষয়সমূহ হল যৌতুক, রাজনীতি, কর্মে মহিলাদের সমান প্রতিনিধিত্ব এবং কর্মক্ষেত্রে মহিলাদের শোষণ ইত্যাদি। এর সাথে আরক্ষী মহিলাদের প্রতি করা দুর্ব্যবহারের বিরুদ্ধেও রাষ্ট্রীয় মহিলা আয়োগ সোচ্চার।
আয়োগ নিয়মিতভাবে ইংরেজি এবং হিন্দী ভাষায় "রাষ্ট্রীয় মহিলা" নামে পত্রিকা প্রকাশ করেন।
কার্যকলাপ এবং অধিকার
রাষ্ট্রীয় মহিলা আয়োগ সংবিধান বা অন্য আইনের অন্তর্গত মহিলাদের জন্য উপলব্ধ সুরক্ষার নিরীক্ষণ করে। এর সাথে সরকারী নীতিসমূহ মহিলাদের ওপরে কীভাবে প্রভাব ফেলে সেই বিষয়ে অধ্যয়ন করে। আয়োগ সরকারকে মহিলাদের হিতের জন্য পরামর্শদাতা হিসাবে কাজ করে। নতুন বিধেয়কের যেকোনো প্রকারের অপর্যায়তা দূর করতে বিধেয়কের সংশোধনের পরামর্শ প্রদান করে।
আয়োগ মহিলাদের অভিযোগসমূহ বিশেষভাবে ধ্যান দেয়। তাঁদের সঙ্গে যেন অন্যায় না হয় তার প্রতি আয়োগ সদা সচেতন। তাছাড়া আয়োগ অভিযোগসমূহ সংশ্লিষ্ট প্রধানের দৃষ্টি আকর্ষণ করতে চেষ্টা করেন। সমাজে মহিলাদের প্রতি থাকা ভেদভাবসমূহ দূর করতে রাষ্ট্রীয় মহিলা আয়োগ সদা প্রস্তুত। মহিলাদের ওপরে করা অত্যাচারের জন্য উন্মুক্ত হওয়া সমস্যাসমূহ আয়োগ শনাক্ত করে রোধ করতে চেষ্টা করে। মহিলাদের আর্থ-সামাজিক দিকে সর্ব্যাঙ্গীন উন্নতির জন্য রাষ্ট্রীয় মহিলা আয়োগ কাজ করে। এর সাথে সরকারী নীতি এবং যোজনার সঠিক রূপায়ন এবং তার ফলে হওয়া লাভক্ষতির মূল্যাংকনে আয়োগ সহায়তা প্রদান করে।
তাছাড়া মহিলাদের আইনি সাহায্য প্রদান করা আয়োগের অন্যতম উদ্দেশ্য। আয়োগ কারাগার, রিমান্ড হোম ইত্যাদিতে যেখানে মহিলাদের রাখা হয়, তেমন স্থানকে নিরীক্ষণ করে। যদি কোন অনিয়ম দেখে তবে তার বিরুদ্ধে মুখ খোলে। সংবিধান এবং অন্য আইনসমূহ থেকে মহিলাদের রক্ষা করতে যেকোনো দিক নিরীক্ষণ করতে আয়োগের দেওয়ানী আদালতের সমান অধিকার প্রদান করা হয়েছে।
হানিয়া আমির
হানিয়া আমির হচ্ছেন একজন পাকিস্তানি অভিনেত্রী এবং গায়ক, যিনি চলচ্চিত্র ও উর্দু টেলিভিশনে তার অভিনয়ের জন্য পরিচিত। তিনি ২০১৬ সালের চলচ্চিত্র 'জানান' অভিনয়ের মাধ্যমে তার চলচ্চিত্র অভিষেক ঘটান, যার জন্য তিনি লাক্স স্টাইল অ্যাওয়ার্ডস-এ শ্রেষ্ঠ সহকারী অভিনেত্রীর জন্য মনোনীত হন।
কর্মজীবন
ন্যাশনাল ইউনিভার্সিটি অফ কম্পিউটার এন্ড ইমার্জিং সাইন্সেস এ পড়াকালীন, আমির বেশ কয়েকটি ডাবসমাশ ভিডিও তৈরি করেন এবং ইন্টারনেটে সেগুলো আপলোড করেন যা প্রযোজক ইমরান কাজমির মনোযোগ কাড়ে, যিনি তাকে তার প্রেম সংক্রান্ত হাস্যরস চলচ্চিত্র জানান (২০১৬)–এ সহকারী অভিনেত্রীর একটি ভূমিকায় নেন যার জন্য তিনি লাক্স স্টাইল অ্যাওয়ার্ডস-এ শ্রেষ্ঠ সহকারী অভিনেত্রীর জন্য মনোনীত হন। ২০১৬ সালে জানান চলচ্চিত্রে উপস্থিতির পর তিনি কয়েকটি কোম্পানির বিজ্ঞাপনে অংশ নেন। সেগুলোর মধ্যে রয়েছে, সানসিল্ক এবং নেসলে।
উর্দু ১ চ্যানেলের রোমান্টিক টেলিভিশন সিরিজ 'টিটলি' '(২০১৭)-এ তিনি একটি সৌন্দর্য-আচ্ছন্ন অবিশ্বস্ত স্ত্রীর ভূমিকায় অংশ নিয়ে বিশিষ্টতা অর্জন করেন। ২০১৮ সালে আমির না মালুম আফরাদ ২ এবং 'পারওয়াজ হাই জুনুন'' চলচ্চিত্রে প্রধান নারী ভুমিকায় তিনি  উপস্থিত হন।